id eo id en id hbs_lat id id id id ms id id en id ms id id ms id ms id id ms id id sv id id id id tl en id en id ms ms id id en id id id id ms id id ms ms id ms en ms en ms id ms id id id en ms id id id en en en en id en en tr en en ms en en en id id ms tl en ms uz cs da da cs fy sv sv en en id da da da hu oc cs fy cs fr sv sv de cs da da da cs fr id id id id id en id id id id ms id id id
Setiap hari adalah hari untuk belajar. Guru ada di mana-mana. Lihat, pelajari dan amalkan.
Annyeonghasayo Korea! (Part 2: Tempat-tempat Menarik)
Gambar: Koleksi peribadi dan carian google
Setelah beberapa minggu berlalu, barulah kini saya dapat menyambung kisah percutian di Korea. Semoga itinerari yang saya paparkan di sini dapat memberi panduan kepada sesiapa yang ingin bercuti sendiri ke Korea tanpa menggunakan khidmat pemandu pelancong. Untungnya masyarakat di Korea ramai yang tahu berbahasa Inggeris. Jika ingin bertanya, sapalah orang-orang muda atau yang nampak berpakaian seperti eksekutif, Insya-Allah mereka tahu berbahasa Inggeris.
Setelah check in kami membersihkan diri dahulu. Maklum sahaja, sepanjang malam tidur di dalam kapal terbang dan tiba awal pagi di Seoul, maka perlulah cuci-cuci mana yang patut. Nasib baik cuaca sejuk jadi tak mandi pun tak apa (pecah rahsia!). Kami dibawa ke Hanok Village yang berdekatan dengan tempat penginapan. Walaupun dekat, tetapi masih perlu menaiki bas.
Apa yang menarik di Hanok Village?
Hanok Village ialah petempatan tradisional Korea. Di kampung ini kita dapat menyaksikan istana lama dan rumah-rumah tradisional masyarakat Korea. Di sinilah kita dapat mengenali cara hidup orang Korea zaman dahulu kala. Jangan lupa mengenakan pakaian tradisional Korea yang dipanggil hanbok dan juga teh tradisional yang diberikan secara percuma sahaja.
Pemandangan di Hanok Village. Di belakangnya kelihatan Namsan Tower.
Hanok Village berada di pusat bandar Seoul.
Sesekali bergaya seperti ibu-ibu Korea.. setiap kali shot, tour guide saya akan melaungkan,
"Ladylike pose please..", maklumlah model ni kaku saja (ha.. ha..)
Setelah bersiar-siar di Hanok Village, kami dibawa pula ke syurga shopping Korea, Namdaemun Market. Inilah pasar beli-belah terbesar di Korea dan banyak souvenir boleh didapati di sini dengan harga yang amat murah berbanding tempat-tempat lain. Tip untuk mencari souvenir yang murah ialah dengan naik ke tingkat atas kedai. Jangan beli di sebelah bawah atau di jalanan. Selain key chain dan fridge magnet yang selalu dibeli sebagai souvenir, saya membeli pengetip kuku kerana ia kecil dan melambangkan Korea, ladies purse, dan souvenir kecil lain yang muat dimasukkan dalam beg. Di sini juga saya mendapatkan brooch kerana ramai orang kata brooch di Korea murah-murah (betul ke?). Menjelang malam, akan lebih banyak booth menjual t-shirt I Love Korea dan seumpamanya dibuka dan t-shirt boleh dibeli dengan harga W10,000 untuk 3 helai. Berbaloilah juga. Pakaian musim sejuk juga dilelong dengan harga yang sama.
Dari Namdaemun, kami bergerak pula ke Myeongdong. Kawasan ini menjual alat mekap dan juga branded item. Di sini juga terdapatnya mall terbesar di Korea iaitu Lotte dan Shinsegae. Mungkin kerana sudah letih berjalan seharian, kami tidak singgah di mana-mana kecuali memasuki sebuah stationery Korea Artbox dan kedai buku tempatan yang terkenal iaitu YP Books.
Perjalanan pagi kami bermula dengan Kwang Jang Han Book Market. Ini bukan pasar buku, tetapi dieja sebegitu rupa untuk memastikan sebutannya betul. Han book (atau hanbok) ialah pakaian tradisional Korea. Di pasar ini kita boleh lihat pelbagai pakaian tradisional, kain sutera, dan kain cotton Korea dijual dengan harga yang murah. Jangan terkejut kerana sudah namanya pasar, bahan-bahan makanan basah juga ada dijual di sini. Pasarnya memang bersih dan tidak begitu basah. Mungkin tiba agak awal maka orang tidaklah terlalu ramai, jadi bolehlah kami membeli-belah dengan selesa.
Selepas puas di sini, kami bergerak ke Gyeongbokgung Palace dengan berjalan kaki melalui Cheonggyecheon Stream. Gyeongbokgung Palace merupakan yang tercantik daripada 5 istana yang terdapat di Korea, jadi jika ke Korea mesti jejakkan kaki ke sini. Sebelum saya tunjukkan gambar pemandangan yang cantik di sini, kita lihat dulu apa yang menarik di Cheonggyecheon Stream. Dalam perjalanan kami ke sana, kami singgah di pejabat Tourism Korea kerana di sini ada surau dan kami mengerjakan solat zuhur dan asar di sini.
Cheonggyecheon Stream adalah sebuah sungai yang telah dibaik pulih pada tahun 2005. Ia menjadi satu tarikan pelancongan dan ramai yang berhenti rehat di sini sama ada untuk bersiar-siar atau berkelah bersama keluarga.
Sebenarnya banyak aktiviti sosial yang dilakukan oleh penduduk tempatan di sekitar Cheonggyecheong Stream. Di penghujung perjalanan, ada dua aktiviti yang sedang berlangsung. Pertama kempen kesedaran tentang keselamatan. Ini adalah berkaitan dengan feri yang tenggelam di Jeju Island. Kedua, kempen kesedaran atau tunjuk perasaan tentang perebutan Pulau Dokdo (yang dinamakan oleh Korea Selatan) atau Pulau Takeshima (yang dinamakan oleh Jepun) antara Korea dan Jepun. Jika ingin mengetahui tentang kisah pulau 2 nama ini, carilah di google.
Selain menyaksikan kempen tersebut, saya tertarik dengan alur di sepanjang perjalanan ke Gyeongbokgung Palace. Alur ini alirannya sangat jernih dan cetek. Apa yang menarik, di setiap petak tertulis nombor yang pada mulanya saya sangkakan kiraan jarak ke istana tersebut. Namun sangkaan saya itu meleset apabila dimaklumkan oleh pemandu pelancong bahawa angka tersebut ialah tahun-tahun pemerintahan dan nama raja-raja mereka. Lihatlah sendiri ...
Saya namakan alur ini sebagai "Longkang Sejarah".  Tidak mungkin raja akan bertukar saban tahun,
tetapi pastinya ada cerita pada setiap tahun-tahun tersebut.
Dicatat oleh Unknown di 7:10 PG 1 ulasan:
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Alumni Kelas Asas Blog
Panduan Untuk Kediaman Idaman
Panduan Bisnes Online & Khidmat Pelanggan
2 tahun yang lalu
Panduan Makanan Sihat dan Selamat
Kisah Imani warded 3 hari
4 tahun yang lalu
PANDUAN KEWANGAN UNTUK SURI RUMAH
Antologi Cerpen Kelip-Kelip Kusangka Api - Dia Yang Manis Tunggu Di Jendela (Noor Suraya)
4 tahun yang lalu
Panduan Matematik Untuk Kanak-kanak
Catatan perjalanan bersama Projek STG
6 tahun yang lalu
Info Kesihatan & Kecantikan
9 tahun yang lalu
Lihat profil lengkap saya
Cara Tukar Sekolah Rendah
Text: Rozida Ismail Gambar: Dari carian google Awal tahun dahulu saya pernah menulis tentang proses untuk menukar sekolah menengah. Saya ...
Cara Menguruskan Pertukaran Sekolah
Teks: Rozida Ismail Pengalaman ini mungkin berguna bagi ibu bapa yang hendak mendaftarkan anaknya untuk memasuki sekolah menengah. Sebelum...
Prosedur Mendapatkan Rawatan di Hospital Kerajaan
Teks: Rozida Ismail Jika anda mahu berurusan dengan hospital kerajaan, fikir dahulu banyak kali kerana anda perlu memperuntukkan sekurang...
SOHO DIRECTORI (RUANG PENGIKLANAN ONLINE)
Pelbagai produk dan perkhidmatan ditawarkan dan diiklankan di ruangan ini. Mahu mengiklankan produk / perkhidmatan anda seperti ini, hubungi saya di email : ratubestari@yahoo.com atau sms/whatsapp 0166756050, atau pm di facebook.
AKADEMI BEKERJA DARI RUMAH
Sertai kami di Akademi ini untuk mempelajari asas membina blog penulisan dan bisnes. Terbuka kepada semua yang mahu mempunyai blog dan menjana pendapatan. Sertai kami, pendaftaran sedang berlangsung. Hubungi saya di email : ratubestari@yahoo.com. sms/whatsapp : 0166756050
Klik Sini Juga ...
This form powered by Freedback
Bengkel penulisan kreatif (4)
Annyeonghasayo Korea! (Part 2: Tempat-tempat Menarik)
Alumni Penulis dari Rumah
Hidup Ceria Dan Bermakna
2 bulan yang lalu
~Sebuah Travelog Suri Hebat~
Bengkel Asas Mobile Facial
3 tahun yang lalu
7 tahun yang lalu
Dunia Seni Jahitan Kreatif
[ TIPS DAN PANDUAN ANDA YANG BARU INGIN BELAJAR MENJAHIT ]
8 tahun yang lalu
Segala yang dipaparkan di sini adalah catatan peribadi. Tema Mistik Bhd.. Dikuasakan oleh Blogger.